Euroopa Liidu Teataja L 188 , 17/07/1997 Lk 0006 - 0007



Komisjoni määrus (EÜ) nr 1365/97, 16. juuli 1997, millega muudetakse määrust (EÜ) nr 716/96 veiselihaturu erakorraliste toetusmeetmete kasutuselevõtu kohta Ühendkuningriigis EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EÜ) nr 2222/96, [2] eriti selle artiklit 23, ning arvestades, et: komisjoni määrusega (EÜ) nr 716/96 [3] (viimati muudetud määrusega (EÜ) nr 2423/96 [4]) sätestatakse veiselihaturu erakorralised toetusmeetmed Ühendkuningriigis ja nähakse eelkõige ette, et tootjatele makstakse kõnealuse määrusega kehtestatud programmi alusel tapetavate loomade puhul 0,9 eküüd eluskaalu kilogrammi eest; Ühendkuningriigi turu hinnasuundumusi silmas pidades tuleks seda summat lehmade puhul kohandada ning määrata kindlaks kõnealuse korraga hõlmatud loomade maksimumkaal; selle maksimumkaalu kindlaksmääramisel tuleks arvesse võtta lehmade keskmist kaalu; seepärast tuleks samuti kohandada eküüdes antavat ühenduse toetust looma kohta; veise- ja vasikalihaturu korralduskomitee ei ole oma eesistuja määratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 716/96 artikkel 2 asendatakse järgmisega: "Artikkel 2 1. Tootjatele või nende esindajatele Ühendkuningriigi pädeva asutuse poolt vastavalt artikli 1 lõikele 1 makstav hind on: - 0,8 eküüd lehma eluskaalu kilogrammi kohta, - 0,9 eküüd muude loomade eluskaalu kilogrammi kohta. Makset ei tehta, kui eluskaal, mille arvutamisel on vajaduse korral kasutatud lõikes 2 osutatud koefitsiente, on üle 560 kg. 2. Kui asjaomast looma on eluskaalu arvutamiseks vaja kaaluda pärast tapmist, korrutatakse tapakaal pärast veretustamist ning naha, pea, jalgade ja sisikonna eemaldamist järgmise koefitsiendiga: - 2 lehmade puhul, - 1,70 kõikide teiste loomade puhul. 3. Ühendus kaasrahastab Ühendkuningriigile seoses artikli 1 lõikes 1 viidatud ostudega tekkinud kulud 291 eküü ulatuses looma kohta lehmade puhul ja 328 eküü ulatuses iga ostetud looma kohta muude loomade puhul, kes on hävitatud kooskõlas artikli 1 sätetega. Pärast looma tapmist vastavalt artikli 1 lõikele 2 võib teha ettemakse, mille summa on 80 % ühenduse toetusest. 4. Kui artikli 1 lõikes 1 osutatud ost hõlmab kastreeritud pulle, makstakse lõikes 1 osutatud täielik hind tingimusel, et müüdud looma suhtes ei ole taotletud aastaaegade mõju hüvitavat lisatasu vastavalt määruse (EMÜ) nr 805/68 artiklile 4c. Tootja või tema esindaja kohustub tagama, et asjaomase looma suhtes ei ole taotletud kõnealust lisatasu. Kui kõnealust kohustust ei võeta, vähendatakse asjaomase looma eest vastavalt lõikele 1 makstavat hinda summa võrra, mis võrdub aastaaegade mõju hüvitava lisatasu summaga. Kui kõnealuse looma kohta esitatakse taotlus kõnealuse lisatasu saamiseks, on asjaomane tootja kohustatud looma eest saadud hinnast hüvitama kohaldatava aastaaegade mõju hüvitava lisatasuga võrdse summa. Kõnealusel kahel juhul vähendatakse lõikes 3 sätestatud ühenduse toetust summa võrra, mis võrdub aastaaegade mõju hüvitava lisatasuga. 5. Kohaldatav ümberarvestuskurss on kõnealuse looma ostmise kuu esimesel päeval kehtiv põllumajanduslik ümberarvestuskurss." Artikkel 2 Käesolev määrus jõustub kolmandal päeval pärast selle avaldamist Euroopa ÜhendusteTeatajas. Käesolevat määrust kohaldatakse alates 4. augustist 1997 ostetud loomade suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. juuli 1997 Komisjoni nimel komisjoni liige Franz Fischler [1] EÜT L 148, 28.6.1968, lk 24. [2] EÜT L 296, 21.11.1996, lk 50. [3] EÜT L 99, 20.4.1996, lk 14. [4] EÜT L 329, 19.12.1996, lk 43. --------------------------------------------------